<classify> Katika mechi hiyo iliyokuwa ikisubiriwa kwa hamu na mashabiki wa soka huku Azam ikipewa nafasi kubwa ya kushinda, timu hizo zilimaliza dakika 90 bila upande wowote kutikisa nyavu za mwenziwe.Mechi ya raundi ya kwanza iliyochezwa kwenye uwanja huohuo wa Taifa mwishoni mwa mwaka jana, timu hizo zilitoka sare ya mabao 2-2.Matokeo hayo yamezidi kunogesha mbio za ubingwa ambapo sasa Azam imeendelea kushika nafasi ya pili kwenye msimamo wa ligi ikiwa na pointi 59 na Simba ya tatu ikiwa na pointi 57, Yanga bado inaongoza ikiwa na pointi 65 na kwa matokeo hayo imezidi kuwa kwenye nafasi nzuri ya kutetea ubingwa wake.Katika mechi ya jana timu zote zilianza mchezo kwa kasi na kushambuliana kwa zamu ambapo Dan Lyanga na Hamisi Kiiza nusura wafunge katika kipindi cha kwanza lakini shuti la Kiiza lilidakwa na kipa wa Azam Aishi Manula huku Lyanga akipaisha shuti lake.Dakika ya saba nusura Hamisi Mcha aifungie Azam bao lakini mpira wake ulidakwa na kipa wa Simba Vincent Agban dakika chache baadaye mshambuliaji mwingine wa Azam John Bocco alikosa bao baada ya kupiga mpira pembeni akiwa kwenye nafasi nzuri ya kufunga.Kipindi cha pili kilianza kwa kasi ambapo Azam ilianza na mabadiliko kwa kumtoa Ramadhan Singano na nafasi yake kuchukuliwa na Mudhathir Yahya.Simba: Vincent Agban, Jonas Mkude, Mohamed Hussein, Emery Nimuboma, Novaty Lugunga, Juuko Murshid Brian Majwega, Justice Majabvi, Awadh Juma, Daniel Lyanga Haji Mohamed, Hamisi Kiiza na Peter Mwalyanzi.Azam: Aishi Manula, John Bocco, Erasto Nyoni, Gadiel Michael, Aggrey Morris, David Mwantika, Jean Mugiraneza Michael Balou. Ramadhan Singano Mudhathir Yahya, Aboubakar Salum, Kipre Tchetche Ame Ally, Khamis Mcha.  <topic>: michezo 